
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 903 


19 Ιουλίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Σύσταση, συγκρότηση και ορισμός μελών Επιτροπής 
για την ολοκλήρωση του έργου της κωδικοποίησης 


των διατάξεων του Ν. 1642/86 περί Φ.Π.Α. 1 

Σύναψη σύμβασης μίσθωσης έργου μεταξύ του 
Ε.Φ.Ε.Τ. και δύο (2) πτυχιούχων Α.Ε.Ι. Γεωπόνων.. 2 
Σύναψη σύμβασης μίσθωσης έργου μεταξύ του 
Ε.Φ.Ε.Τ. και τριών (3) νομικών, κατόχων μεταπτυ¬ 
χιακών τίτλων σπουδών. 3 


Μεταβίβαση δικαιώματος υπογραφής στο Γενικό 
Γραμματέα Έρευνας και Τεχνολογίας της Γενικής 
Γραμματείας Έρευνας και Τεχνολογίας (ΓΓΕΤ) του 
Υπουργείου Ανάπτυξης, και στο Γ ενικό Γ ραμματέα 
Υγείας και Πρόνοιας του Υπουργείου Υγείας και 

Πρόνοιας. 4 

Οριοθέτηση περιοχής για την αποκατάσταση των ζη¬ 
μιών από τις πλημμύρες στις 20 και 21 Απριλίου 

2000 σε περιοχές του Νομού Χανιών. 5 

Μετατροπή θέσεων κλάδου γιατρών ΕΣΥ στο Νομαρχια¬ 
κό Γενικό Νοσοκομείο Σύρου «ΒΑΡΔΑΚΕΙΟ & ΠΡΩΙΟ». 6 
Συγκρότηση Ομάδας διοίκησης έργου Σχολής Προ¬ 
σωπικού Εξωτερικής Φρούρησης Καταστημάτων 


Κράτησης. 7 

Καθορισμός ωρών εισόδου του κοινού στις Δ.Ο.Υ. των 

Νομών της Περιφέρειας Δυτικής Μακεδονίας. 8 

Επικύρωση του Οργανισμού Εσωτερικής Υπηρεσίας 
(Ο.Ε.Υ.) του Ναυτικού και Εθνολογικού Μουσείου 
Γαλαξιδίου. 9 


ΑΠΟΦΑΣΕΙ Σ 

Αριθ. 1053658/605/Α0006 (1) 

Σύσταση, συγκρότηση και ορισμός μελών Επιτροπής για 
την ολοκλήρωση του έργου της κωδικοποίησης των 
διατάξεων του Ν. 1642/86 περί Φ.Π.Α. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 89 και 128 του Π .Δ. 284/88 «Οργανισμός 


Υπουργείου Οικονομικών» (ΦΕΚ 128 Α'), όπως τροποποι¬ 
ήθηκε και ισχύει. 

β) Του άρθρου 34 του Ν. 1914/90 «Εκσυγχρονισμός και 
ανάπτυξη του δημόσιου τομέα και της κεφαλαιαγοράς, 
φορολογικές ρυθμίσεις και άλλες διατάξεις» (ΦΕΚ 178 
Α'), όπως διευκρινίστηκε με το άρθρο 13 του Ν. 2346/95 
(ΦΕΚ 220 Α'). 

γ) Του άρθρου 23του Ν. 2085/92 «Ρύθμιση θεμάτων Ορ¬ 
γάνωσης, λειτουργίας και Προσωπικού της Δημόσιας Δι¬ 
οίκησης και άλλες διατάξεις» (ΦΕΚ 170 Α'). 

δ) Του άρθρου 19 του Ν. 1599/86 «Σχέσεις Κράτους - 
Πολίτη, καθιέρωση νέου τύπου δελτίου ταυτότητας και 
άλλες διατάξεις» (ΦΕΚ 75 Α'), όπως τροποποιήθηκε και 
κωδικοποιήθηκε με τις διατάξεις των άρθρων 13, 14, 15 
και 33 του Ν. 2690/99 «Κύρωση του Κώδικα Διοικητικής 
Διαδικασίας και άλλες διατάξεις» (ΦΕΚ 45 Α'). 

ε) Του άρθρου 19του Ν. 2470/97 «Αναμόρφωση Μισθο¬ 
λογίου Προσωπικού της Δημόσιας Διοίκησης και άλλες 
συναφείς διατάξεις» (ΦΕΚ 40 Α'). 

2. Το αριθμ. 2238/212/ΒΟΟ 14/2.6.2000 έγγραφο της 
Δ/νσης Φ.Π.Α. 

3. Το γεγονός ότι από τις διατάξεις της απόφασης αυ¬ 
τής, προκαλείται δαπάνη, σε βάρος του κρατικού προϋ¬ 
πολογισμού, για την αποζημίωση των μελών της Επιτρο¬ 
πής και της τεχνικής υποστήριξης αυτής, η οποία θα κα¬ 
λυφθεί από τον προϋπολογισμό εξόδων του Υπουργείου 
Οικονομικών έτους 2000 (ΚΑΕ 0515, Ε.Φ. 23110) και θα 
καθορισθεί με άλλη απόφασή μας. 

4. Την αριθμ. 1042108/473/Α0006/5.5.2000 απόφαση 
του Υπουργού Οικονομικών (ΦΕΚ 595 Β'), με την οποία με¬ 
ταβιβάσθηκε η εξουσία, στο Γ ενικό Γ ραμματέα, στους Γε¬ 
νικούς Διευθυντές κ.λπ., να υπογράφουν «Με Εντολή 
Υπουργού», αποφασίζουμε: 

Α. Συνιστούμε στο Υπουργείο Οικονομικών Επιτροπή 
για την ολοκλήρωση του έργου της κωδικοποίησης των 
διατάξεωντου Ν. 1642/86 περί Φ.Π.Α. 

Β. Συγκροτούμε την παραπάνω Επιτροπή και ορίζουμε 
τα μέλη αυτής, ως εξής: 

1. Τον Παναγιώτη Κιούση, Νομικό Σύμβουλο του Ν.Σ.Κ., 
που υπηρετεί στο Ειδικό Νομικό Γ ραφείο Φορολογίας, ως 
Πρόεδρο. 

2. Τον Πολύχρονη Καραστεργίου, Δικαστικό Αντιπρό¬ 
σωπο του Ν.Σ.Κ., που υπηρετεί στο Ειδικό Νομικό Γρα¬ 
φείο Φορολογίας, ως μέλος. 

3. Την Άννα Ρουσάκη, υπάλληλο με βαθμό Α' κλάδου ΠΕ 
Εφοριακών, που υπηρετεί ως Προϊστάμενη του Β'Τμήμα¬ 
τος της Δ/νσης Φ.Π.Α., ως μέλος. 

4. Την Θεοδώρα Δεδούση υπάλληλο με βαθμό Α' του 
κλάδου ΠΕ Εφοριακών, που υπηρετεί στη Δ/νση Φ.Π.Α., 
ως μέλος. 

5. Την Μαρίνα Κούστα, υπάλληλο με βαθμό Α'του κλά¬ 
δου ΔΕ Εφοριακών, που υπηρετεί στη Δ/νση Φ.Π.Α., ως 
μέλος. 

Γ. Χρέη Γραμματέα της Επιτροπής θα εκτελεί το μέλος 
αυτής Μαρίνα Κούστα. 

Δ. Τεχνική υποστήριξη στην επιτροπή θα παρέχει η Βα¬ 
σιλική Κατσιάπη υπάλληλο αορ. χρ. Ιδ. δικαίου ΔΕ Δα- 
κτυλογράφων, που υπηρετεί στην Δ/νση Φ.Π.Α. 

Ε. Έργο της Επιτροπής είναι η ολοκλήρωση της κωδι¬ 
κοποίησης των διατάξεων του Ν. 1642/86 περί Φ.Π.Α. 

Ζ. Η Επιτροπή θα συνεδριάζει εντός και εκτός του κα¬ 
νονικού ωραρίου λειτουργίας των Δημοσίων Υπηρεσιών 
στην αίθουσα συσκέψεωντηςΔ/νσης Φ.Π.Α(Σίνα2- 4,5ος 
όροφος, γραφείο 1). Τα μέλη αυτής θα έχουν αποκλειστι¬ 
κή απασχόληση και θα ολοκληρώσουντο έργο τους μέχρι 
την 31.7.2000, οπότε και η Επιτροπή θα υποβάλει το σχε¬ 
τικό πόρισμά της και σχέδιο νόμου στους Υπουργό και 
Υφυπουργό Οικονομικών και στην Δ/νση Φ.Π.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 2000 
Ο Γ ενικός Γ ραμματέας 
ΧΑΡΗΣ ΑΛΑΜΑΝΟΣ 

-♦- 

Αριθ. 372 (2) 

Σύναψη σύμβασης μίσθωσης έργου μεταξύ του Ε.Φ.Ε.Τ. 
και δύο (2) πτυχιούχων Α.Ε.Ι. Γεωπόνων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ -ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Των άρθρων 1 έως 6 του Ν. 2741/1999 (ΦΕΚΑ' 199) 
«Ενιαίος Φορέας Ελέγχου Τροφίμων, άλλες ρυθμίσεις θε¬ 
μάτων αρμοδιότητας του Υπουργείου Ανάπτυξης και λοι¬ 
πές διατάξεις». 

β) Του άρθρου 6 του Ν. 2527/1997 (ΦΕΚΑ' 206) «Τρο¬ 
ποποίηση και συμπλήρωση διατάξεων του Ν. 2190/1994 
και άλλες διατάξεις». 

γ) Του άρθρου 29Ατου Ν. 1558/1985 (ΦΕΚΑ' 137) «Κυ¬ 
βέρνηση και Κυβερνητικά Όργανα», όπως ισχύει. 

δ) Του Π. Δ. 27/1996 (ΦΕΚ Α' 19) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

ε) Του Π.Δ. 373/1995 (ΦΕΚ Α' 201) «Συγχώνευση των 
Υπουργείων Προεδρίας της Κυβέρνησης και Εσωτερικών 
στο Υπουργείο Εσωτερικών, Δημόσιας Διοίκησης και 
Αποκέντρωσης και καθορισμός αρμοδιοτήτων τους». 

στ) Της 8323/11.01.2000 (ΦΕΚ Β' 8) Απόφασης του 
Υπουργού Ανάπτυξης, με την οποία καθορίζεται η έναρξη 
λειτουργίας του Ενιαίου Φορέα Ελέγχου Τροφίμων. 

ζ) Την αριθμ. ΔΙΔΚ/Φ1/2/11187/12.5.2000 (ΦΕΚ 
630/Β712.5.2000) απόφαση του Πρωθυπουργού και της 
Υπουργού ΕΣΔΔΑ περί ανάθεσης αρμοδιοτήτων στους 
Υφυπουργούς ΕΣΔΔΑ. 


2. Το γεγονός α) ότι με την απόφαση αυτή προκαλείται 
δαπάνη ύψους ενός εκατομμυρίου (1.000.000) δραχμών 
σε βάρος του Κρατικού Προϋπολογισμού που δεν είναι 
νέα αφού προβλέπεται ως δαπάνη επί του προϋπολογι¬ 
σμού του Ε.Φ.Ε.Τ. (Κ.Α.Ε. 0419) επιχορηγούμενου από 
τον Κρατικό Προϋπολογισμό, ως οικονομικό αποτέλεσμα 
από την εφαρμογή τωνδιατάξεωντου Ν. 2741/1999 (ΦΕΚ 
Α' 199), 

β) ότι το προτεινόμενο έργο δεν ανάγεται στο συνήθη 
κύκλο εργασιών του Ε.Φ.Ε.Τ., έχει δε έκτακτο και επείγο¬ 
ντα χαρακτήρα και αποσκοπεί, αφενός στην οριστική δια¬ 
μόρφωση του πλαισίου για την ομαλή λειτουργία του φο¬ 
ρέα και αφετέρου στην άμεση διαχείριση προγραμμάτων 
και συστημάτων επείγοντος χαρακτήρα και 

γ) ότι δεν έχει γίνει πρόσληψη προσωπικού στον 
Ε.Φ.Ε.Τ., αφού το Προεδρικό Διάταγμα στο οποίο προ- 
βλέπονται οι θέσεις προσωπικού βρίσκεται στο στάδιο 
επεξεργασίας του από το Συμβούλιο της Επικράτειας, 
αποφασίζουμε: 

Τη σύναψη σύμβασης μίσθωσης έργου σύμφωνα με ης 
διατάξεις των άρθρων 681 επι του Αστικού Κώδικα μετα¬ 
ξύ του Ε.Φ.Ε.Τ. και δύο (2) πτυχιούχων Α.Ε.Ι. Γεωπόνων, 
με αντικείμενο: 

1. Τη δημιουργία αρχείων επικοινωνίας του Ε.Φ.Ε.Τ. με 
δημόσιους φορείς, επιστημονικές ενώσεις, επαγγελματι¬ 
κά σωματεία και επιχειρήσεις τροφίμων. 

2. Τηνπροσωρινή διαχείριση του συστήματος ΑΙθότης Ευ¬ 
ρωπαϊκής Ένωσης γιατηνασφάλειατωντροφίμωνμέχριτην 
απόσπαση των υπαλλήλων που θα το διαχειριστούν. 

Η διάρκεια της σύμβασης ορίζεται σε δύο (2) μήνες, από 
τις 15 Ιουλίου 2000 έως τις 14 Σεπτεμβρίου 2000. Η πα¬ 
ράδοση του έργου θα γίνεται τμηματικά. 

Τόπος εκτέλεσης της σύμβασης ορίζουμε τα Γ ραφεία 
του Ε.Φ.Ε.Τ. στην Αθήνα. 

Το συνολικό ποσό της αμοιβής των αναδοχών ανέρχε¬ 
ται σε δραχμές ένα εκατομμύριο (1.000.000) που θα κα¬ 
ταβληθεί σε δύο ισόποσες δόσεις στις 14 Αυγούστου και 
14 Σεπτεμβρίου 2000 αντίστοιχα. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 13 Ιουλίου 2000 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΑΝΑΠΤΥΞΗΣ 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΛΕΩΝΙΔΑΣ ΤΖΑΝΗΣ Ν. ΧΡΙΣΤΟΔΟΥΛΑΚΗΣ 

-♦- 

Αριθ. 371 (3) 

Σύναψη σύμβασης μίσθωσης έργου μεταξύ του Ε.Φ.Ε.Τ. 
και τριών (3) νομικών, κατόχων μεταπτυχιακών τίτλων 
σπουδών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Των άρθρων 1 έως 6 του Ν. 2741/1999 (ΦΕΚΑ’ 199) 
«Ενιαίος Φορέας Ελέγχου Τ ροφίμων, άλλες ρυθμίσεις θε¬ 
μάτων αρμοδιότητας του Υπουργείου Ανάπτυξης και λοι¬ 
πές διατάξεις». 

β) Του άρθρου 6του Ν. 2527/1997 (ΦΕΚΑ’ 206) «Τρο- 

ποποίηση και συμπλήρωση διατάξεων του Ν. 2190/1994 
και άλλες διατάξεις». 

γ) Του άρθρου 29Ατου Ν. 1558/1985 (ΦΕΚΑ’ 137) «Κυ¬ 
βέρνηση και Κυβερνητικά Όργανα», όπως ισχύει. 

δ) Του Π.Δ. 27/1996 (ΦΕΚ Α’ 19) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

ε) Του Π.Δ. 373/1995 (ΦΕΚ Α’ 201) «Συγχώνευση των 
Υπουργείων Προεδρίας της Κυβέρνησης και Εσωτερικών 
στο Υπουργείο Εσωτερικών, Δημόσιας Διοίκησης και 
Αποκέντρωσης και καθορισμός αρμοδιοτήτων τους». 

στ) Της 8323/11.01.2000 (ΦΕΚ Β’ 8) Απόφασης του 
Υπουργού Ανάπτυξης, με την οποία καθορίζεται η έναρξη 
λειτουργίας του Ενιαίου Φορέα Ελέγχου Τροφίμων. 

ζ) Την αριθμ. ΔΙΔΚ/Φ1/2/11187/12.5.2000 (ΦΕΚ 
630/Β'/12.5.2000) απόφαση του Πρωθυπουργού και της 
Υπουργού ΕΣΔΔΑ περί ανάθεσης αρμοδιοτήτων στους 
Υφυπουργούς ΕΣΔΔΑ. 

2. Το γεγονός ότι: α) Με την απόφαση αυτή προκαλείται 
δαπάνη ύψους τεσσάρων εκατομμυρίων (4.000.000) 
δραχμών σε βάρος του Κρατικού Προϋπολογισμού που 
δεν είναι νέα αφού προβλέπεται ως δαπάνη επί του προϋ¬ 
πολογισμού του Ε.Φ.Ε.Τ, επιχορηγούμενου από τον Κρα¬ 
τικό Π ροϋπολογισμό (ΚΑΕ 0411), ως οικονομικό αποτέλε¬ 
σμα από την εφαρμογή των διατάξεων του Ν. 2741/1999 
(ΦΕΚΑ’ 199), 

β) Ότι το προτεινόμενο έργο δεν ανάγεται στο συνήθη 
κύκλο εργασιών του Ε.Φ.Ε.Τ, έχει δε έκτακτο και επείγο¬ 
ντα χαρακτήρα και αποσκοπεί, αφενός στην οριστική δια¬ 
μόρφωση του νομικού πλαισίου για την ομαλή λειτουργία 
του φορέα και αφετέρου στην προσαρμογή της ελληνι¬ 
κής νομοθεσίας προς την Οδηγία 93/43/ΕΟΚ της οποίας 
η προθεσμία προσαρμογής έχει ήδη εκπνεύσει και 

γ) Ότι δεν έχει γίνει πρόσληψη προσωπικού στον 
Ε.Φ.Ε.Τ., αφού το Προεδρικό Διάταγμα στο οποίο προ- 
βλέπονται οι θέσεις προσωπικού βρίσκεται στο στάδιο 
εργασίας του από το Συμβούλιο της Επικράτειας, αποφα¬ 
σίζουμε: 

Τη σύναψη σύμβασης μίσθωσης έργου σύμφωνα με τις 
διατάξεις των άρθρων 681 επ του Αστικού Κώδικα μεταξύ 
του Ε.Φ.Ε.Τ. και τριών (3) νομικών, κατόχων μεταπτυχια¬ 
κών τίτλων σπουδών με αντικείμενο: 

1. Την επεξεργασία της προσαρμογής του εθνικού δι¬ 
καίου στην Οδηγία 93/43/ΕΟΚ 

2. Την εισήγηση των αναγκαίων συμπληρωματικών νο¬ 
μοθετικών ρυθμίσεων, που αφορούν τόσο τη δομή του 
Ε.Φ.Ε.Τ., όσο και την αναγκαία προσαρμογή τη σχετικής 
νομοθεσίας περί τροφίμων. 

3. Την επεξεργασία του Κανονισμού Λειτουργίας του 
Ε.Φ.Ε.Τ. 

Η διάρκεια της σύμβασης ορίζεται σε τέσσερις (4) μή¬ 
νες, από τις 15 Μαΐου 2000 έως τις 14 Σεπτεμβρίου 2000. 

Η παράδοση του έργου θα γίνεται τμηματικά σε τρία 
χρονικά σημεία, όπως ορίζεται παρακάτω: 

Α) Παράδοση του υπό στοιχείο (1) αντικειμένου στις 1 
Ιουνίου 2000 

Β) Παράδοση του υπό στοιχείο (2) αντικειμένου στις 16 
Ιουλίου 2000 

Γ) Παράδοση του υπό στοιχείο (3) αντικειμένου στις 14 
Σεπτεμβρίου 2000 

Τόπος εκτέλεσης της σύμβασης ορίζουμε τα Γ ραφεία 
του Ε.Φ.Ε.Τ. στην Αθήνα. 

Το συνολικό ποσό της αμοιβής των αναδοχών ανέρχε¬ 


ται σε δραχμές τέσσερα εκατομμύρια (4.000.000) που θα 
καταβληθούν σε τρεις ισόποσες δόσεις που αντιστοιχούν 
στα τρία χρονικά σημεία παράδοσης των επιμέρους ερ¬ 
γασιών. 

Η σύμβαση κατά τα λοιπά θα διέπεται από τις διατάξεις 
του άρθρου 6του Ν. 2527/1997. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 13 Ιουλίου 2000 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΑΝΑΠΤΥΞΗΣ 

ΛΕΩΝΙΔΑΣ ΤΖΑΝΗΣ Ν. ΧΡΙΣΤΟΔΟΥΛΑΚΗΣ 
-♦- 

Αριθ. 9290 (4) 

Μεταβίβαση δικαιώματος υπογραφής στο Γ ενικό Γ ραμ- 
ματέα Έρευνας και Τεχνολογίας της Γ ενικής Γ ραμμα- 
τείας Έρευνας και Τεχνολογίας (ΓΓΕΤ) του Υπουργεί¬ 
ου Ανάπτυξης, και στο Γενικό Γραμματέα Υγείας και 
Πρόνοιας του Υπουργείου Υγείας και Πρόνοιας. 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΥΓΕΙΑΣ & ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) Των άρθρων 16, 27 και 29 του Ν. 1558/85 (ΦΕΚ 
/Α/137) «Κυβέρνηση και Κυβερνητικά όργανα» 
β) Του Ν. 1514/85 «Ανάπτυξη της επιστημονικής και τε¬ 
χνολογικής έρευνας» (ΦΕΚ/Α/13) 
γ) Του Π. Δ. 437/85 «Για τον καθορισμό και την ανακα¬ 
τανομή των αρμοδιοτήτων των Υπουργείων» (ΦΕΚ/Α/157) 
δ) Του Π.Δ. 456/85 Γιατη μεταφορά αρμοδιοτήτων υπη¬ 
ρεσιών και προσωπικού μεταξύ των Υπουργείων 
(ΦΕΚ/Α/163) 

ε) Του Π. Δ. 27/96 «Συγχώνευση των Υπουργείων Τουρι- 
σμού, Βιομηχανίας, Ενέργειας και Τεχνολογίας, Εμπορί¬ 
ου στο Υπουργείο Ανάπτυξης» (ΦΕΚ/Α/19) 
στ) Της παραγράφου I του άρθρου 13 του Ν. 1256/82 
όπως τροποποιήθηκε με το άρθρο 21 του Ν. 1288/82 και 
το άρθρο 20 του Ν. 1400/83 

2. Του άρθρου 7 του Ν. 1943/1991 (ΦΕΚ 50Α) «Εκσυγ¬ 
χρονισμός της οργάνωσης και λειτουργίας της δημόσιας 
διοίκησης, αναβάθμιση του προσωπικού της και άλλες 
συναφείς διατάξεις». 

3. Το άρθρο 9 του Ν.2690/99 (ΦΕΚ 45 Α’) «Κύρωση του 
Κώδικα Διοικητικής Διαδικασίας». 

4. Του άρθρου 27 του Ν. 2081/1992 (ΦΕΚ 154 Α) με το 
οποίο προστέθηκε άρθρο 29 του Ν. 1558/1985 όπως αντι- 
καταστάθηκε με το άρθρο 1 παρ.2ατου Ν.2469/97 (ΦΕΚ 
38Α). 

5. Το γεγονός ότι δεν προκαλείται δαπάνη σε βάρος του 
Τακτικού Προϋπολογισμού. 

6. Την ανάγκη να διασφαλισθεί η εύρρυθμη και αποδοτι¬ 
κή λειτουργία των Υπηρεσιών της ΓΓΕΤ του Υπουργείου 
Ανάπτυξης και των εποπτευομένων από αυτήν ερευνητι¬ 
κών και τεχνολογικών φορέων καθώς και να επιταχυνθεί η 
διεκπεραίωση των υποθέσεων που τους έχουν ανατεθεί 
σ’ αυτές, αποφασίζουμε: 

Μεταβιβάζουμε στο Γ ενικό Γ ραμματέα Έρευνας και Τε¬ 
χνολογίας της Γ ενικής Γ ραμματείας Έρευνας και Τεχνο¬ 
λογίας (ΓΓΕΤ) του Υπουργείου Ανάπτυξης, και στο Γενικό 

Γραμματέα Υγείας και Πρόνοιας του Υπουργείου Υγείας 
και Πρόνοιας, το δικαίωμα να υπογράφουντις αποφάσεις 
έγκρισης και τροποποίησης, των Ερευνητικών και Τεχνο¬ 
λογικών Έργων που χρηματοδοτούνται από τη ΓΓΕΤ και 
για τις οποίες απαιτείται συνυπογραφή του Υπουργού 
Υγείας και Πρόνοιας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 2000 

οι ΥΠΟΥΡΓΟΙ 

ΑΝΑΠΤΥΞΗΣ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Α. ΠΑΠΑΔΟΠΟΥΛΟΣ 
-♦- 

Αριθ. 4979/ΤΠ32 (5) 

Οριοθέτηση περιοχής για την αποκατάσταση των ζημιών 
από τις πλημμύρες στις 20 και 21 Απριλίου 2000 σε πε¬ 
ριοχές του Νομού Χανίων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕ¬ 
ΝΤΡΩΣΗΣ - ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ- 
ΠΕΡΙΒΑΛΛΟΝΤΟΣΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚΑ’24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξεως Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων» όπως αυτό τροποποιήθηκε 
και συμπληρώθηκε με το άρθρο 1. παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ’81) «Περίοργάνων ασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6του Ν. 1418/84 «Περί Δημοσίων Έργων και ρυθ¬ 
μίσεις συναφών θεμάτων» (ΦΕΚ Α’23). 

4. Τιςδιατάξειςτου Ν. 128/75«περίτροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Τις διατάξεις του άρθρου 10 του Ν. 2576/98 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων 
από τον κανόνα των τριών υπογραφών». 

8. Την με αριθμό 50148/542/24.6.92 Κοινή Απόφαση των 
Υπουργών Εθν. Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου «Περιστο¬ 
λή δαπανών Δημοσίου Τομέα» (ΦΕΚ420/Β/1.7.92). 

9. Τις διατάξεις της παρ. του άρθρου 22 του Ν.2362/95 


«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις» (ΦΕΚ 247/Α/27.11.95). 

10. Τις διατάξεις του άρθρου 27 του Ν. 2081/92 (ΦΕΚ 
154 Α') και το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Προγράμ¬ 
ματος Δημοσίων Επενδύσεων και συγκεκριμένα το έργο 
9869001 της ΣΑΕ 069. 

Η προκαλούμενη δαπάνη από την επιδότηση του επι¬ 
τοκίου βαρύνει το λογαριασμό του Ν. 128/75. Ολογαρια- 
σμός αυτός επιδοτείται από τον Κρατικό Προϋπολογι¬ 
σμό μόνο σε περίπτωση ελλειμματικότητάςτου. Το ύψος 
της δαπάνης αυτής θα είναι της τάξης των 500.000.000 
δρχ. 

11. Την αριθ. ΔΙΔΚ/Φ. 1/2/11187/12.5 2000 (ΦΕΚ 
630/Β/12.5.2000) απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης για την ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης Κωνσταντίνο Κάίσερλή και Λεωνίδα Τζανή. 

12. Την κοινή απόφαση του Πρωθυπουργού και του 
Υπουργού Οικονομικών με αριθ. 1039386/441/Α0006/ 
21.4.2000 (ΦΕΚ 571/Β/21.4.2000) «Ανάθεση αρμοδιοτή¬ 
των του Υπουργού Οικονομικών στους Υφυπουργούς Οι¬ 
κονομικών». 

13. Τα με αρ. πρωτ. 4517/24.4.2000, 4860/8.5.2000 και 
4930/9.5.2000 έγγραφα της Νομαρχιακής Αυτοδιοίκησης 
Χανίων. 

14. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους περιοχών του Νο¬ 
μού Χανίων που επλήγησαν από τις πλημμύρες στις 20 και 
21 Απριλίου 2000. 

15. Την κοινή απόφαση Δ17α/10/30/Φ221/23-5-2000 
(ΦΕΚ 664Β/24-5-00) του Πρωθυπουργού και του Υπουρ¬ 
γού ΠΕ.ΧΩ.Δ.Ε. με θέμα «Ανάθεση αρμοδιοτήτων Υπουρ¬ 
γού ΠΕ.ΧΩ.Δ.Ε. στους Υφυπουργούς Περιβάλλοντος Χω¬ 
ροταξίας και Δημ. Έργων Αθ. Αλευρά και Ηλ. Ευθυμιό- 
πουλο», αποφασίζουμε: 

ΟΡΙΟΘΕΤΗΣΗ ΠΛΗΓΕΙ ΣΑΣ ΠΕΡΙΟΧΗΣ 

1. Την επέκταση κατ’ανάλογο εφαρμογή των διατάξε¬ 
ων της από 28.7.1978 Πράξεως Νομοθετικού Περιεχο¬ 
μένου «Περί αποκαταστάσεως ζημιών εκ σεισμών 1978 
εις περιοχήν Βορείου Ελλάδος κλπ.», όπως αυτή κυρώ¬ 
θηκε, τροποποιήθηκε και συμπληρώθηκε με τους Νό¬ 
μους 867/79, 1048/80, 1133/81 και 1190/81 όπως ορίζε¬ 
ται στο άρθρο 10 του Ν. 2576/98 καθώς και των σχετικών 
κανονιστικών πράξεων όπως ισχύουν σήμερα για την 
αποκατάσταση των ζημιών των κτιρίων γενικά, τις οποί¬ 
ες προκάλεσαν οι πλημμύρες που έπληξαν περιοχές του 
Νομού Χανίων και συγκεκριμένα τα διοικητικά όρια των 
Δήμων: 

α) Ινναχωρίου 

β) Μηθύμνης 

γ) Πελεκάνου 

καθώς και στα διοικητικά όρια του Δημοτικού Διαμερί¬ 
σματος Συρικαρίου του Δήμου Κισσάμου. 

2. Το έργο της αποκατάστασης των ζημιών ανατίθεται 
στην ΥΑΣ με την δυνατότητα ίδρυσης ΓΑΠ στην πληγείσα 
περιοχή. 

3. Ορίζεται προθεσμία ενός έτους για την υποβολή αι¬ 
τήσεων από τους δικαιούχους για τη δανειοδότησή τους. 

4. Με αποφάσεις του Υφυπουργού ΠΕ.ΧΩ.Δ.Ε. θα κα¬ 
θορίζονται ονομαστικά οι δικαιούχοι στεγαστικής συν¬ 
δρομής που επλήγησαν από τις πλημμύρες στις 20 και 21 

Απριλίου 2000 σε περιοχές του Νομού Χανίων. Οι αποφά¬ 
σεις αυτές θα δημοσιεύονται στο ΦΕΚ σύμφωνα με το άρ¬ 
θρο 1, παρ. 2 της από 26.3.81 Πράξεως Νομοθετικού Πε¬ 
ριεχομένου που κυρώθηκε με το Ν. 1190/81. 

Από την απόφαση αυτή προκαλείται δαπάνη 500.000.000 

δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 2000 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΘΝ. ΟΙΚΟΝΟΜΙΑΣ 

Κ. ΚΑΪΣΕΡΛΗΣ Γ. ΠΑΠΑΝΤΩΝΙΟΥ 

ΥΦΥΠ. ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΥΦΥΠ. ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Γ. ΔΡΥΣ ΑΘ. ΑΛΕΥΡΑΣ 

-♦- 

Αριθ. Υα4/10359 δις/99 (6) 

Μετατροπή θέσεων κλάδου γιατρών ΕΣΥ στο Νομαρχια¬ 
κό Γενικό Νοσοκομείο Σύρου «ΒΑΡΔΑΚΕΙΟ & ΠΡΩΙΟ». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 1. Του άρθρου 25 του Ν. 
1397/83, ΦΕΚ 143/Α/83. 

2. Τις διατάξεις των άρθρων 56 και 64 του Ν. 2071/92, 
ΦΕΚ 123/Α/92, όπως συμπληρώθηκαν με τα άρθρα 4 & 8 
του Ν. 2194/94, ΦΕΚ34/Α/94. 

3. Τις διατάξεις της παρ. 2 του άρθρου 1 του Ν. 2469/97, 
ΦΕΚ 38/Α/97 και το γεγονός ότι από τις διατάξεις της από¬ 
φασης αυτής δεν θα προκληθεί επιπλέον οικονομική επι¬ 
βάρυνση στον κρατικό προϋπολογισμό. 

4. Τις διατάξειςτου Ν. 2519/97, ΦΕΚ 165/Α/97. 

5. Τις διατάξεις του Π.Δ 55/96 (ΦΕΚ 48/Α/96) Περιορι¬ 
σμός συναρμοδιοτήτων κατά την έκδοση Διοικητικών 
Πράξεων. 

6. Την αριθ. 1039386/441/Α0006/21-4-2000, ΦΕΚ 571/Β/ 
21-4-2000 απόφαση ανάθεσης αρμοδιοτήτων στον Υφυ¬ 
πουργό Οικονομικών Γ. Δρυ. 

7. Την αριθ. 2850, ΦΕΚ 565/Β/20-4-2000 απόφαση ανά¬ 
θεσης αρμοδιοτήτων στους Υφυπουργούς Υγείας και 
Πρόνοιας Χριστίνα Σπυράκη και Δημήτριο Θάνο. 

8. Το αριθ. 4996/14-9-99 έγγραφο του Ν. Γ. Νοσ/μείου 
Σύρου, αποφασίζουμε: 

Η μία (1) κενή θέση κλάδου γιατρών ΕΣΥ, ειδικότητας 
Γεν. Ιατρικής ή Παθολογίας και βαθμού Επιμελητή Α’ή Β’, 
η οποία μεταφέρθηκε από το Κ.Υ. Νάξου με την αριθ. 
Α1α/10359/99, ΦΕΚ 311/Β/2000, (το οποίο αποτελούσε 
αποκεντρωμένη μονάδα του Ν.Γ.Ν. Σύρου) απόφαση, στο 
εν λόγω Νοσοκομείο, μετατρέπεται με την παρούσα σε 
μία (1) θέση του ιδίου κλάδου και βαθμού, ειδικότητας Νε¬ 
φρολογίας, στο ίδιο Νοσοκομείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουλίου 2000 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΓΕΩΡΓΙΟΣ ΔΡΥΣ ΧΡ. ΣΠΥΡΑΚΗ 


Αριθ. 88603 οικ. (7) 

Συγκρότηση Ομάδας διοίκησης έργου Σχολής Προσωπι¬ 
κού Εξωτερικής Φρούρησης Καταστημάτων Κράτη- 
σης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΔΙΚΑΙΟΣΥΝΗΣ 

Εχοντας υπόψη: 

1. Τις διατάξεις: 

α) Του άρθρου 18παρ.18του Ν.2503/97. 

β) Του άρθρου 29Ατου Ν.1558/85 (ΦΕΚ 137/Α') όπως 
αυτό προστέθηκε με το άρθρο 27 του Ν.2081/1992 (ΦΕΚ 
154/Α") και αντικαταστάθηκε με το άρθρο 1 παράγραφος 
2ατου Ν. 2469/1997 (ΦΕΚ38/Α'). 

2. Την ανάγκη οργάνωσης και συντονισμού των διαδι¬ 
κασιών που συνάπτονται με την διοίκηση και λειτουργία 
της Σχολής Προσωπικού Εξωτερικής Φρούρησης Κατα¬ 
στημάτων Κράτησης και επιβάλλουν εξειδικευμένη επαγ¬ 
γελματική κατάρτιση, διοικητική ικανότητα και εμπειρία. 

3. Το γεγονός ότι από την παρούσα απόφαση προκα- 
λείται δαπάνη σε βάρος του Κρατικού Προϋπολογισμού, 
το ύψος και η κάλυψη της οποίας θα προσδιοριστεί με την 
έκδοση κοινής απόφασης των Υπουργών Οικονομικών και 
Δικαιοσύνης, αποφασίζουμε:. 

1. Συγκροτούμε ομάδα Διοίκησης Εργου με σκοπό την 
εκτέλεση των κατωτέρω έργων: 

α) Το σχεδίασμά, την οργάνωση και την υλοποίηση ειδι¬ 
κών εκπαιδευτικών προγραμμάτων με σκοπό να παρέ- 
ξουν στα νεοπροσληφθέντα από το Υπουργείο Δικαιοσύ¬ 
νης χίλια τριακόσια (1.300) άτομα του Προσωπικού Εξω¬ 
τερικής Φρούρησης των Καταστημάτων Κράτησης, 
τέτοιας έκτασης προσόντα και προϋποθέσεις, που θα τα 
καταστήσουν ικανά να εξασφαλίσουν την ασφαλή φύλα¬ 
ξη των κρατουμένων τόσο κατά την παραμονή τους στα 
Καταστήματα Κράτησης όλης της χώρας όσο και κατά τη 
μεταγωγή τους εκτός Καταστήματος. 

β) Ο προσδιορισμός των ενδεδειγμένων μαθημάτων θε¬ 
ωρητικής και πρακτικής φύσης τα οποία θα εξασφαλί¬ 
σουν στους εκπαιδευομένους την ειδική επαγγελματική 
κατάρτιση που τους είναι αναγκαία για την εκπλήρωση 
της αποστολής τους. 

γ) Η επιλογή των κατάλληλων συγγραμμάτων τα οποία 
θα χρησιμοποιηθούν από τους εκπαιδευτές για τον πιο 
πάνω σκοπό. 

δ) Η κατάρτιση πρόσφορων προγραμμάτων διδασκα¬ 
λίας μαθημάτων, αθλοπαιδιών, ψυχαγωγίας και η ειδική 
μέριμνα επιλογής - χειρισμού των όπλων, τα οποία θα 
χρησιμοποιηθούν κατά τη διάρκεια της εκπαίδευσης 
(υποπολυβόλα, πιστόλια, περίστροφα, χειροβομβίδες 
κ.λ.π.). 

ε) Ο προσδιορισμός κατά ειδικότητα και αριθμό του πο¬ 
λιτικού και στρατιωτικού προσωπικού που απαιτείται για 
το συνολικό έργο της εκπαίδευσης και η επιλογή πεδίων 
βολής και σκοποβολής. 

στ) Η κατάρτιση και υλοποίηση προγραμμάτων σίτισης 
και ενδιαίτησης και ο επιμερισμός των εκπαιδευομένων 
και των δύο φύλλων σε τμήματα και κατάλληλους χώρους 
στρατονισμού και εκπαίδευσης. 

ζ) Η συνεχής και αδιάκοπη εποπτεία των εκπαιδευομέ- 
νων σε 24ωρη βάση στη διάρκεια της εκπαίδευσης, ο 
έλεγχος και η αξιολόγηση του επιτελουμένου έργου 
στους τομείς των προγραμμάτων και των υποχρεώσεών 

τους προς τους κανόνες υγιεινής τάξης και πειθαρχίας 
εντός των χώρων εκπαίδευσης. 

η) Η υποβολή νέων προτάσεων και στοιχείων για βελ¬ 
τιώσεις του όλου συστήματος εκπαίδευσης και 
θ) Ο επιτελικός συντονισμός του έργου και η διοίκηση 
των εκπαιδευομένων στα Κέντρα Εκπαίδευσης. 

2. Η συγκροτούμενη Ομάδα Διοίκησης Εργου αποτε- 
λείται από τους: 

α) Νικόλαο Μαλανδράκη, Ταξίαρχο ε.α., ως Πρόεδρο 
β) Λεωνίδα Κωνσταντινίδη, Υποστράτηγο ε.α. 
γ) Ιωάννη Δρίνη, Αναπληρωτή Προϊστάμενο Διεύθυν¬ 
σης του Καταστήματος Κράτησης Κομοτηνής. 

δ) Ιωάννη Τουλάκη, υπάλληλο του Καταστήματος Κρά¬ 
τησης Κομοτηνής. 

ε) Ιωάννη Μενή, υπάλληλο του Καταστήματος Κράτη¬ 
σης Κομοτηνής. 

στ) Παναγιώτη Καινούργιο, υπάλληλο της Κεντρικής 
Υπηρεσίας του Υπουργείου Δικαιοσύνης. 

ζ) Νικόλαο Ρούση, υπάλληλο της Κεντρικής Υπηρεσίας 
του Υπουργείου Δικαιοσύνης ως μέλη. 

3. Η συγκροτούμενη Ομάδα Διοίκησης Εργου οφείλει 
να ολοκληρώσει πλήρως την εκτέλεση των έργων που της 
ανατίθενται εντός χρονικού διαστήματοςτριών (3) μηνών. 

4. Η αμοιβή ή αποζημίωση των μελών της Ομάδας Διοί¬ 
κησης Εργου θα καθορισθεί με κοινή απόφαση των 
Υπουργών Οικονομικών και Δικαιοσύνης, κατά τα ειδικό¬ 
τερα οριζόμενα στο τελευταίο εδάφιο της παραγράφου 
18του άρθρου 18του Ν. 2503/1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 2000 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΔΙΚΑΙΟΣΥΝΗΣ 

ΒΑΣΩ ΠΑΠΑΝΔΡΕΟΥ ΜΙΧΑΗΛ ΣΤΑΘΟΠΟΥΛΟΣ 
-Φ- 

Αριθ. 4021 (8) 

Καθορισμός ωρών εισόδου του κοινού στις Δ.Ο.Υ. των 
Νομών της Περιφέρειας Δυτικής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α. Των άρθρων 65 - 67 του Ν. 1622/1986, όπως τροπο¬ 
ποιήθηκαν και ισχύουν, 
β. Το Π.Δ. 51/1987 
γ. Τον Ν. 2503/1997 

δ. Το 1157/1981 "Περί κυρώσεως της από 29 Δεκεμβρί¬ 
ου 1980 Πράξεως Νομοθετικού Περιεχομένου του Προέ¬ 
δρου της Δημοκρατίας. Περί καθιερώσεως πενθημέρου 
εβδομάδος εργασίας των δημοσίων εν γένει υπηρεσιών 
και ρυθμίσεως συναφών θεμάτων και τροποποιήσεως 
διατάξεων ταύτης". 

2. Την Υπουργική Απόφαση αρ. ΔΙΟΔ/Φ. 61/237/ 6260/ 
1987 "Καθορισμός των ωρών εργασίας των Δημ. Υπηρε¬ 
σιών Ν.Π.Δ.Δ. κλπ". 

3. Το αριθ. ΔΙΣΚΠΟ/Φ. 25/12913/5-6-97 έγγραφο του 
Υπουργείου Εσωτερικών Δημόσιας Διοίκησης και Αποκέ¬ 
ντρωσης "Αναμονή πολιτών στις υπηρεσίες και ώρες ει¬ 
σόδου κοινού στις Υπηρεσίες". 


4. Την αριθ. ΔΙΑΔΠ/Γ2/23321/17-1-2000 απόφαση του 
Υπουργείου Εσωτερικών Δημόσιας Διοίκησης και Αποκέ¬ 
ντρωσης "Καθορισμός ωρών εισόδου του κοινού στις 
Δ.Ο.Υ. της περιοχής διοικητικής Περιφέρειας Αττικής". 

5. Το έγγραφο του Υπουργείου Οικονομικών αριθ. 
101546/193/0006Δ/15-2-2000 με το οποίο ζητείται η έκδο¬ 
ση απόφασης για τον καθορισμό ωρών εισόδου του κοινού 
στις Δ.Ο.Υ. της διοικητικής περιοχής Περιφέρειας μας. 

6. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Καθορίζουμε το ωράριο υποδοχής του κοινού στις 
Δ.Ο.Υ. της διοικητικής περιοχής Περιφέρειας Δυτικής 
Μακεδονίας κατά τις εργάσιμες ημέρες ως εξής: 
α. Χειμερινό ωράριο εργασίας Υπηρεσιών: 

Ώρες εισόδου κοινού: 08.00 - 13.30 
β. Θερινό ωράριο εργασίας Υπηρεσιών: 

Ώρες εισόδου κοινού: 07.30 - 13.00 
γ. Η εξυπηρέτηση του κοινού που συναλλάσσεται με τις 
Δ.Ο.Υ. σε θέματα Κώδικα Βιβλίων και Στοιχείων (Κ. Β. Σ.), 
Αυτοκινήτων και Εισοδήματος γίνεται τέσσερις (4) μόνο 
ημέρες την εβδομάδα και κατάτις ώρες που ορίζεται ανω¬ 
τέρω. Τα ανωτέρω Τμήματα ή Γραφεία Κ. Β. Σ., Αυτοκινή¬ 
των και Εισοδήματος δεν συναλλάσσονται με το κοινό την 
Παρασκευή, προκειμένου να έχουν τη δυνατότητα διεκ¬ 
περαίωσης της εσωτερικής εργασίας τους. 

δ. Κατ’ εξαίρεση, τα παραπάνω Τμήματα ή Γ ραφεία (Κ. 
Β. Σ., Αυτοκινήτων και Εισοδήματος), οφείλουν να εξυπη¬ 
ρετούν τους πολίτες και κατά την Παρασκευή για ορισμέ¬ 
να θέματα, όταν ο Προϊστάμενος αυτών κρίνει ότι, τούτο 
επιβάλλεται λόγω επειγουσών αναγκών των πολιτών ή το 
επιτρέπουν οι επικρατούσες κάθε φορά σχετικές λει¬ 
τουργικές ανάγκες και συνθήκες της οικείας Δ.Ο.Υ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 27 Ιουνίου 2000 

Ο Γ ενικός Γ ραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

-Φ- 

Αριθ. 5100 (9) 

Επικύρωση του Οργανισμού Εσωτερικής Υπηρεσίας 
(Ο.Ε.Υ.) του Ναυτικού και Εθνολογικού Μουσείου Γα¬ 
λαξιδίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 
Έχοντας υπόψη: 

1) Τις διατάξεις του άρθρου 12 του Ν. 1188/81, όπως 
τροποποιήθηκε με το άρθρο 26 του Ν. 1832/89. 

2) Τις διατάξεις του άρθρου 7 του Ν. 2503/97. 

3) Τις 5921/9.9.97, 6377/16.9.97, 6649/25.9.97, 
2267/24.3.99, και 5910/23.7.99 αποφάσεις του Γενικού 
Γραμματέα Περιφέρειας Στερεός Ελλάδας περί «μεταβί¬ 
βασης δικαιώματος υπογραφής με εντολή του Γενικού 
Γ ραμματέα ». 

4) Την 32/1999 απόφαση του Διοικητικού Συμβουλίου 
του Ναυτικού και Εθνολογικού Μουσείου, Γαλαξιδίου. 

5) Το 3/19.5.2000 πρακτικό του Υπηρεσιακού Συμβουλί¬ 
ου υπαλλήλων Ο.Τ.Α. 

6. Όλα τα στοιχεία του φακέλου, αποφασίζουμε: 
Επικυρώνουμε την 32/1999 απόφαση του Διοικητικού 
Συμβουλίου και Ναυτικού και Εθνολογικού Μουσείου Γα- 

λαξιδίου που αφορά την ψήφιση του Ο.Ε.Υ. του Ναυτικού 
και Εθνολογικού Μουσείου που έχει ως εξής: 

Άρθρο 1 

Τακτικές Οργανικές θέσεις με σχέση εργασίας Δημοσί¬ 
ου Δικαίου. 

Κατηγορία Δ. Ε. 

Κλάδος 1 Διοικητικός 

Θέση μία (1) με βαθμούς Δ - Α. 

Άρθρο 2ο 

Προσωρινές θέσεις Ιδιωτικού Δικαίου Αορίστου Χρό¬ 
νου 

Κλάδος Δ.Ε. 1 Δ/κός. 

Θέση μία (1). 

Η ανωτέρω θέση κενουμένη με οποιονδήποτετρόπο κα- 
ταργείται. 


Καθήκοντα 

Τα καθήκοντα του εν λόγω προσωπικού είναι όλα όσα 
απορρέουν από τις θέσεις αυτές σύμφωνα με την κείμενη 
νομοθεσία. 

Κάλυψη δαπάνης 

Στον προϋπολογισμό του τρέχοντος έτους υπάρχει 
εγκεκριμένη πίστωση ύψους 4.510.000 δρχ. στους αντί¬ 
στοιχους κωδικούς αριθμούς για κάλυψη μισθοδοσίας 
του υπάρχοντος προσωπικού και για κάθε ένα από τα επό¬ 
μενα έτη στο ύψος των 4.800.00 δρχ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Άμφισσα, 30 Ιουνίου 2000 
Με εντολή Γεν. Γραμματέα Περιφέρειας 
Ο Διευθυντής κ.α.α. 

ΙΩΑΝΝΗΣ Κ. ΓΚΟΛΦΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ.ςτ 
8-171311: \Λ/θβΓΠ35ΐθΓ @ 61.0 Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































